Document ID: 32006R0871

KOMISSION ASETUS (EY) N:o 871/2006,
annettu 15 päivänä kesäkuuta 2006,
puuvillan, josta siemeniä ei ole poistettu, markkinointivuoden 2005/2006 tosiasiallisen tuotannon ja siitä seuraavan kohdehinnan alennuksen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan N:o 4 (1),
ottaa huomioon puuvillan tuotantotuesta 22 päivänä toukokuuta 2001 annetun neuvoston asetuksen (EY) N:o 1051/2001 (2) ja erityisesti sen 19 artiklan 2 kohdan kolmannen luetelmakohdan,
sekä katsoo seuraavaa:
(1)
Puuvillan tukijärjestelmän soveltamista koskevista yksityiskohtaisista säännöistä 2 päivänä elokuuta 2001 annetun komission asetuksen (EY) N:o 1591/2001 (3) 16 artiklan 3 kohdan ensimmäisessä alakohdassa säädetään, että kuluvan markkinointivuoden tosiasiallinen tuotanto määritetään ennen kyseisen markkinointivuoden 15 päivää kesäkuuta.
(2)
Asetuksen (EY) N:o 1591/2001 16 artiklan 3 kohdan toisessa alakohdassa täsmennetään edellytykset, joita on noudatettava, jotta puuvilla, josta siemeniä ei ole poistettu, voitaisiin merkitä kirjanpitoon tosiasiallisena tuotantona.
(3)
Ottaen huomioon kuitutuotoksen muodostaman laatuperusteen Kreikan viranomaiset ilmoittivat tukikelpoiseksi 1 122 445 tonnia puuvillaa, josta siemeniä ei ole poistettu.
(4)
Kreikan viranomaisten toimittamien tietojen mukaan 2 844 tonnin määrä puuvillaa, josta siemeniä ei ole poistettu ja jota Kreikan viranomaiset eivät olleet 15 päivänä toukokuuta 2006 ilmoittaneet tukikelpoiseksi, koostuu paikalla tehdyissä tarkastuksissa ja ristiintarkastuksissa havaituista 603 puuvillatonnista, joka on tuotettu yhdennettyyn hallinto- ja valvontajärjestelmään virheellisesti ilmoitetuilla pinta-aloilla, 41 puuvillatonnista, joka on liian kosteaa eikä sen vuoksi ole mainitun asetuksen 15 artiklan 1 kohdan mukaista virheetöntä, kunnollista ja myyntikelpoista laatua, ja 2 200 puuvillatonnista, joka tuhoutui tulipaloissa.
(5)
Ei ole perusteltua jättää tosiasiallisen tuotannon ulkopuolelle 2 200 tonnin suuruista puuvillan, josta siemeniä ei ole poistettu, määrää, joka on tuhoutunut tulipaloissa. Kyseinen määrä täyttää lisäksi asetuksen (EY) N:o 1591/2001 16 artiklan 3 kohdan toisessa alakohdassa säädetyt perusteet, ja se on siitä syystä lisättävä 1 122 445 tonnin määrään.
(6)
Kuitutuotoksen muodostama laatuperuste huomioon ottaen puuvillan, josta siemeniä ei ole poistettu, markkinointivuoden 2005/2006 tosiasialliseksi tuotannoksi Kreikassa on näin ollen katsottava 1 124 714 tonnia.
(7)
Ottaen huomioon kuitutuotoksen muodostaman laatuperusteen Espanjan viranomaiset ilmoittivat tukikelpoiseksi 355 348 tonnia puuvillaa, josta siemeniä ei ole poistettu.
(8)
Espanjan viranomaisten toimittamien tietojen mukaan 1 708 tonnin määrä puuvillaa, josta siemeniä ei ole poistettu ja jota Espanjan viranomaiset eivät olleet 15 päivänä toukokuuta 2006 ilmoittaneet tukikelpoiseksi, koostuu 1 482 puuvillatonnista, joka ei ole asetuksen (EY) N:o 1051/2001 17 artiklan 3 kohdan mukaisesti annetun pinta-alarajoituksia koskevan kansallisen lainsäädännön mukaista, 21 puuvillatonnista, joka ei ole mainitun asetuksen 15 artiklan 1 kohdan mukaista virheetöntä, kunnollista ja myyntikelpoista laatua, 75 puuvillatonnista, jota ei ole ilmoitettu asetuksen (EY) N:o 1591/2001 9 artiklan mukaisesti, 120 puuvillatonnista, joka on tuhoutunut tulipaloissa, sekä 10 puuvillatonnista, jonka osalta ei ole noudatettu mainitun asetuksen 11 artiklassa tarkoitettuja sopimusta koskevia sääntöjä.
(9)
Ei ole perusteltua jättää tosiasiallisen tuotannon ulkopuolelle puuvillan, josta siemeniä ei ole poistettu, 10 tonnin määrää, jonka osalta ei ole noudatettu sopimuksia koskevia sääntöjä, eikä 120 tonnin määrää, joka on tuhoutunut tulipaloissa. Kyseiset määrät täyttävät lisäksi asetuksen (EY) N:o 1591/2001 16 artiklan 3 kohdan toisessa alakohdassa säädetyt perusteet, ja ne on siitä syystä lisättävä 355 348 tonnin määrään.
(10)
Kuitutuotoksen muodostama laatuperuste huomioon ottaen puuvillan, josta siemeniä ei ole poistettu, markkinointivuoden 2005/2006 tosiasialliseksi tuotannoksi Espanjassa on näin ollen katsottava 355 482 tonnia.
(11)
Ottaen huomioon kuitutuotoksen muodostaman laatuperusteen Espanjan viranomaiset ilmoittivat tukikelpoiseksi 440 tonnia Portugalin kylvöaloilla tuotettua puuvillaa, josta siemeniä ei ole poistettu. Kyseinen määrä täyttää asetuksen (EY) N:o 1591/2001 16 artiklan 3 kohdan toisessa alakohdassa säädetyt perusteet, ja sitä on tästä syystä pidettävä markkinointivuoden 2005/2006 puuvillan, josta siemeniä ei ole poistettu, tosiasiallisena tuotantona Portugalissa.
(12)
Asetuksen (EY) N:o 1051/2001 7 artiklan 2 kohdassa säädetään, että jos tosiasiallisen tuotannon yhteismäärä Espanjassa ja Kreikassa ylittää 1 031 000 tonnia, mainitun asetuksen 3 artiklan 1 kohdassa tarkoitettua kohdehintaa alennetaan jokaisessa jäsenvaltiossa, jossa tosiasiallinen tuotanto ylittää taatun kansallisen määrän.
(13)
Jos Espanjan ja Kreikan tosiasiallinen tuotanto 1 031 000 tonnilla vähennettynä on lisäksi yhteensä yli 469 000 tonnia, kohdehinnan alennuksena käytettävää 50:tä prosenttia korotetaan asteittain asetuksen (EY) N:o 1051/2001 7 artiklan 4 kohdan toisessa alakohdassa vahvistettujen sääntöjen mukaisesti.
(14)
Markkinointivuonna 2005/2006 taattu kansallinen määrä ylittyy sekä Espanjassa että Kreikassa. Espanjassa markkinointivuoden 2005/2006 tosiasiallinen tuotanto on 113 000 tonnia alle sen korotetun taatun kansallisen määrän. Sen vuoksi kohdehinnan alennus on Espanjassa 50 prosenttia ylityksen prosenttimäärästä. Kreikassa tosiasiallinen tuotanto on 356 000 tonnia alle korotetun taatun kansallisen määrän. Sen vuoksi kohdehinnan alennus on Kreikassa 50 prosenttia ylityksen prosenttimäärästä.
(15)
Tässä asetuksessa säädetyt toimenpiteet ovat luonnonkuitujen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Puuvillan, josta siemeniä ei ole poistettu, markkinointivuoden 2005/2006 tosiasialliseksi tuotannoksi vahvistetaan
-
1 124 714 tonnia Kreikassa,
-
355 482 tonnia Espanjassa,
-
440 tonnia Portugalissa.
2. Markkinointivuoden 2005/2006 kohdehinnasta vähennettäväksi määräksi vahvistetaan
-
Kreikassa 23,280 euroa/100 kilogrammaa puuvillaa, josta siemeniä ei ole poistettu,
-
Espanjassa 22,748 euroa/100 kilogrammaa puuvillaa, josta siemeniä ei ole poistettu,
-
Portugalissa 0 euroa/100 kilogrammaa puuvillaa, josta siemeniä ei ole poistettu.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä kesäkuuta 2006.

Labels: 2
17
19
6